Борис Младенов-Young
„Не ме разбират“
тя ни се оплака…

chitanka.info

„Не ме разбират — тя ни се оплака —

и не е, че не искам, но не мога

да им помагам в крайна изнемога —

закъсах със сърцето и гръбнака.“

„Те младите на старите не вярват,

не го приемат, че сме престарели,

че всяко нещо има край, предели

и не съзнават, че ни претоварват.

Но чудно ли е?! Та дори и ние

забравяме, че сме безкрайно стари,

че немощ зад годините се крие.

Приемаме да носим с ритъм бесен

неадекватно тежки свръхтовари,

а вече сме, уви! изпята песен!“

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.